TARYBOS REGLAMENTAS (EB, EURATOMAS) Nr. 1067/2006
2006 m. birželio 27 d.
patikslinantis korekcinius koeficientus, taikomus Europos Bendrijų pareigūnų ir kitų tarnautojų atlyginimams ir pensijoms
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Protokolą dėl Europos Bendrijų privilegijų ir imunitetų, ypač į jo 13 straipsnį,
atsižvelgdama į Tarybos reglamentu (EEB, Euratomas, EAPB) Nr. 259/68 nustatytus Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (1), ypač į Tarnybos nuostatų 63, 64, 65, 82 straipsnius ir į VII, XI, XIII priedus ir į Kitų tarnautojų įdarbinimo sąlygų 20 straipsnio pirmą dalį, 64 ir 92 straipsnius,
atsižvelgdama į Komisijos pasiūlymą,
kadangi:
2005 m. birželio - gruodžio mėn. laikotarpiu iš esmės padidėjo pragyvenimo išlaidos Lietuvoje, todėl reikia patikslinti korekcinius koeficientus, taikomus pareigūnų ir kitų tarnautojų atlyginimams,
PRIĖMĖ ŠĮ REGLAMENTĄ:
1 straipsnis
Nuo 2006 m. sausio 1 d. įsigaliojantis korekcinis koeficientas, pagal Tarnybos nuostatų 64 straipsnį taikytinas toliau išvardytoje šalyje dirbančių pareigūnų ir kitų tarnautojų atlyginimams, yra toks:
-
Lietuva - 80,1.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. birželio 27 d.